rejauldu/bengali-wikipedia huggingface dataset:
সুপ্রদীপ চাকমা বাংলাদেশের বর্তমান অন্তর্বর্তীকালীন সরকারের একজন উপদেষ্টা, সাবেক রাষ্ট্রদূত ও চট্টগ্রাম উন্নয়ন বোর্ডের চেয়ারম্যান।   ব্যক্তিগত জীবন  সুপ্রদীপ চাকমা ১৯৬১ সালে খাগড়াছড়ি জেলার সদর উপজেলার কমলছড়ি গ্রামে জন্মগ্রহণ করেন। তিনি ঢাকা বিশ্ববিদ্যালয়ের মার্কেটিং বিভাগ থেকে ১৯৮২ স্নাতক এবং ১৯৮৩ সালে স্নাতকোত্তর ডিগ্রি সম্পন্ন করেন। তার স্ত্রী নন্দিতা চাকমা হতে তার দুটি সন্তান রয়েছে।   কর্মজীবন  সুপ্রদীপ চাকমা সপ্তম বিসিএসের মাধ্যমে সরকারি চাকরিতে যোগ দেন। মেক্সিকো ও ভিয়েতনামে বাংলাদেশের রাষ্ট্রদূত ছিলেন সুপ্রদীপ চাকমা। এছাড়া রাবাত, ব্রাসেলস, আঙ্কারা এবং কলম্বোর বাংলাদেশ দূতাবাসে তিনি বিভিন্ন পদে দায়িত্ব পালন করেছেন।  ২০২৩ সালের ২৪ জুলাই মাসে জনপ্রশাসন মন্ত্রণালয়ের এক সরকারী প্রজ্ঞাপনে সচিব পদমর্যাদায়দুই বছরের জন্য পার্বত্য চট্টগ্রাম উন্নয়ন বোর্ডের চেয়ারম্যান হিসেবে সুপ্রদীপ চাকমাকে দায়িত্ব দেওয়া হয়।   ২০২৪ সালের ৫ আগস্ট গণঅভ্যূত্থানের মুখে প্রধানমন্ত্রী শেখ হাসিনা প্রাণ বাচাতে পদত্যাগ করে ভারতে পালিয়ে যান। ৮ আগস্ট শপথ গ্রহণের মাধ্যমে ড. মুহাম্মদ ইউনূসকে প্রধান উপদেষ্টা করে অন্তর্বর্তীকালীন সরকার গঠন করা হয়। ঐ দিন সুপ্রদীপ চাকমা অন্তর্বর্তীকালীন সরকারের একজন উপদেষ্টা হিসেবে নিযুক্ত হন। উপদেষ্টা হিসেবে তার নিযুক্তি সমালোচিত হয়।সুপ্রদীপ চাকমার পদত্যাগ দাবি   সমালোচনা  ৭ জুলাই ২০২৫ ‘ত্রিপুরা-মারমা সচেতন সমাজ, খাগড়াছড়ি পার্বত্য জেলা’ নামীয় প্রতিষ্ঠান একটি এক সংবাদ সম্মেলন করে। খাগড়াছড়ি প্রেসক্লাবে অনুষ্ঠিত এ সংবাদ সম্মেলনে অন্তর্বর্তী সরকারের পার্বত্য চট্টগ্রামবিষয়ক মন্ত্রণালয়ের উপদেষ্টা সুপ্রদীপ চাকমা এবং একই মন্ত্রণালয়ের যুগ্ম সচিব কংকন চাকমার বিরুদ্ধে খাদ্যশস্য ও অর্থ বরাদ্দে অনিয়ম ও বৈষম্যের অভিযোগ উত্থাপন করা হয়। এছাড়া তাদের অপসারণের দাবী তোলা হয়।পার্বত্য উপদেষ্টা সুপ্রদীপ চাকমার পদত্যাগের দাবিতে সংবাদ সম্মেলন  এছাড়া তুরস্কে বাংলাদেশ দূতাবাসে কর্মকালে সুপ্রদীপ চাকমা অর্থআত্মসাতের দায়ে অভিযুক্ত হন।সুপ্রদীপের বিরুদ্ধে চার্জশিট ১ বছরেও হয়নি মামলার এজাহার থেকে জানা যায়, তুরস্কে বাংলাদেশ দূতাবাসের মিনিস্টার সুপ্রদীপ চাকমা (বর্তমানে ভিয়েতনামের রাষ্ট্রদূত) এবং তুরস্ক দূতাবাসের সাবেক প্রশাসনিক কর্মকর্তা মশিউর রহমান উভয়ের যোগসাজশেই তুরস্কের বাংলাদেশ দূতাবাসের অ্যাকাউন্ট থেকে ১৭ হাজার ৪০০ মার্কিন ডলার (১২ লাখ ৩০৬ টাকা), কল্যাণ তহবিলের পাঁচ হাজার মার্কিন ডলার (তিন লাখ ১৮ হাজার ৯২৫ টাকা), তিন হাজার ৭৬৪ দশমিক ৩৯ তুর্কি লিরাসহ (দুই লাখ পাঁচ হাজার ২৩৫ টাকা) মোট ১৭ লাখ ২৪ হাজার ৪৭৬ টাকা আত্মসাৎ করেন। এ কারণে ২০০৫ সালে তাকে তুরস্কে নিযুক্ত বাংলাদেশ দূতাবাসের মিনিস্টার পদ থেকে অব্যাহতি দেয়া হয়েছিল।স্বরাষ্ট্র উপদেষ্টা কি ঘাতকদের পুনর্বাসনের দায়িত্ব নিয়েছেন?   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:খাগড়াছড়ি জেলার ব্যক্তি বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা বিষয়শ্রেণী:জীবিত ব্যক্তি বিষয়শ্রেণী:বাংলাদেশী বৌদ্ধ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ২০:০৬, ৭ এপ্রিল ২০২৩ (ইউটিসি) প্রসূন আজাদ   – (অপসারণের প্রস্তাবনা দেখুনলগ দেখুন) () WP:GNG ও WP:NACTOR পূরণ করে না।  একাধিক উল্লেখযোগ্য চলচ্চিত্র, টেলিভিশন শো, মঞ্চানুষ্ঠান বা অন্য প্রযোজনার গুরুত্বপূর্ণ ভূমিকা নেই।  বিনোদনের ক্ষেত্রে অনন্য, বিস্তর বা উদ্ভাবনী অবদান নেই।  উল্লেখযোগ্য পুরষ্কার নেই। ~মহীন (আলাপ) ১৫:৫০, ২৮ মার্চ ২০২৩ (ইউটিসি) । প্রস্তাবনা অনুসারে। → Tanbiruzzaman 💬 ২১:৩২, ৩১ মার্চ ২০২৩ (ইউটিসি)  , একাধিক উল্লেখযোগ্য চলচ্চিত্র, টেলিভিশন শো, মঞ্চানুষ্ঠান বা অন্য প্রযোজনায় অংশগ্রহণ নেই। WP:GNG পূর্ণ করার মতো উৎস পাওয়া যাচ্ছে না। —শাকিল (আলাপ · অবদান) ২৩:৫০, ৬ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তুই কে আমার ২০২৪ সালের একটি বাংলা ভাষার ভারতীয় নাট্য চলচ্চিত্র। পরিচালনার পাশাপাশি কাহিনী, চিত্রনাট্য ও সংলাপ লিখেছেন দাউদ হোসেন। ফুলকি এন্টারটেইনমেন্টের ব্যানারে প্রযোজনা করেছেন বাসার সেখ। প্রধান চরিত্রে অভিনয় করেছেন বিশাল, আনিশা, অভি ভট্টাচার্য, দেবা ও বাসার সেখ। এতে ভালবাসা এবং বাড়িতে ডাকার জায়গা খুঁজতে থাকা দুই শিশুর অটুট চেতনার একটি হৃদয়বিদারক গল্প উঠে এসেছে। যা ৩০শে আগস্ট প্রেক্ষাগৃহে মুক্তি পায়।   রাজকুমার ও বিশালের চিত্রগ্রহণে কোরিওগ্রাফি করেছেন প্রীতম দাহা। নক্ষত্রের সম্পাদনায় ভিজ্যুয়াল গ্রাফিক্স করেছেন দেবাশিস ব্যানার্জি। যা ২০২৪ সালের ২রা জুলাই প্রদর্শনের শংসাপত্র পায়।  পটভূমি বিশাল এবং পাখি একসাথে প্রেম করে এবং সেই কারণে তারা দুজনেই কাজের জন্য কলকাতা শহরে আসে। বিশাল শীঘ্রই একটি চাকরি শুরু করে এবং পাখি আরও ভাল দিনের জন্য পড়াশোনা শুরু করে। তিনি পথশিশুদের জন্য শিক্ষক হিসাবে কাজ করেছিলেন। হঠাৎ করে তিনি এই এলাকায় জনপ্রিয় হয়ে ওঠেন। কিন্তু বিশাল পাখির কথা জানি না সে কোথায় ছিল?পাখির সাথে কি বিশালের দেখা করা সম্ভব? অভিনয়শিল্পী  এসকে বিশাল - বিশাল  আনিশা খাতুন - পাখি  অভিক ভট্টাচার্য - সাহেব  দেবা ব্যানার্জি - লালু   বাসার‌ সেখ  রিম   মৌসুমী  মোঃ সোহম  শহীদ সঙ্গীত  সঙ্গীত পরিচালনা করেছে দেবাশিস ব্যানার্জি, সৌভিক কবি, তাপস নন্দী, সন্দীপ দে এবং বিনোদ। গানের কথা লিখেছে দেবাশিস ব্যানার্জি, তাপস নন্দী ও বিনোদ এবং গেয়েছে সৌভিক কবি, তাপস নন্দী, বিনোদ ও মীরা দে।  মুক্তি  চলচ্চিত্রটি ২০২৪ সালের ৩০শে আগস্ট পশ্চিমবঙ্গের প্রেক্ষাগৃহে মুক্তি পায়।   তথ্যসূত্র    বহিঃসংযোগ      বিষয়শ্রেণী:২০২৪-এর প্রণয়ধর্মী চলচ্চিত্র বিষয়শ্রেণী:২০২৪-এর নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
মহেন্দ্রবর্মণ (রাজত্বকাল ৪৭০-৪৯৪ খ্রিস্টাব্দ) কামরূপ রাজ্য শাসনকারী বর্মণ রাজবংশের ষষ্ঠ রাজা ছিলেন।   পরিচিতি  আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা গণপতিবর্মণ ও তাঁর রাণী যজ্ঞবতীর পুত্র মহেন্দ্রবর্মণের নাম জানা যায়। তাঁর পত্নীর নাম ছিল সুব্রতা ও পুত্রের নাম ছিল নারায়ণবর্মণ। গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন।   পাদটীকা   তথ্যসূত্র        বিষয়শ্রেণী:বর্মণ রাজবংশ বিষয়শ্রেণী:৫ম শতাব্দীর হিন্দু
২০২১ ডুরান্ড কাপ নকআউট পর্ব ২৩ সেপ্টেম্বর কোয়ার্টার ফাইনালের সাথে শুরু হয়েছিল এবং ৩ অক্টোবর ২০২১ তারিখে পশ্চিমবঙ্গের কলকাতার বিবেকানন্দ যুবভারতী ক্রীড়াঙ্গনে ফাইনালের মাধ্যমে ২০২১ ডুরান্ড কাপের বিজয়ীদল নির্ধারণের জন্য শেষ হয়েছিল। নকআউট পর্বে মোট ৮টি দল প্রতিদ্বন্দ্বিতা করেছিল।  উত্তীর্ণ দল  নকআউট পর্বে আটটি দল জড়িত যারা গ্রুপ পর্বে চারটি গ্রুপের প্রতিটিতে বিজয়ীদল এবং রানার্স-আপদল হিসাবে যোগ্যতা অর্জন করেছে।  গ্রুপ বিজয়ীরানার্স-আপ এ8px বেঙ্গালুরু ইউনাইটেড8px মোহামেডানবি8px গোয়া8px আর্মি গ্রিনসি8px বেঙ্গালুরু8px দিল্লিডি8px গোকুলাম কেরালা8px আর্মি রেড 8px: ইন্ডিয়ান সুপার লিগ ক্লাব  8px: আই-লিগ ক্লাব  8px: আই-লিগ দ্বিতীয় ডিভিশন ক্লাব  8px: ভারতীয় সেনাবাহিনী দল   সময়সূচী  সূচি ছিল নিম্নরূপ। রাউন্ড তারিখকোয়ার্টার-ফাইনাল ২৩–২৫ সেপ্টেম্বর ২০২১সেমি-ফাইনাল ২৭–২৯ সেপ্টেম্বর ২০২১ফাইনাল ৩ অক্টোবর ২০২১   বন্ধনী   কোয়ার্টার-ফাইনাল  সংক্ষেপ  +দল ১ফলাফল দল ২মহামেডান১–০গোকুলাম কেরালাআর্মি রেডওয়াকওভারবেঙ্গালুরু ইউনাইটেডগোয়া৫–১দিল্লিবেঙ্গালুরু৩–২আর্মি গ্রিন  ম্যাচ  সেমি-ফাইনাল সংক্ষেপ  + দল ১ফলাফল দল ২মহামেডান৪–২বেঙ্গালুরু ইউনাইটেডগোয়া২–২বেঙ্গালুরু  ম্যাচ  ফাইনাল  ফাইনাল ম্যাচ কলকাতার বিবেকানন্দ যুবভারতী ক্রীড়াঙ্গন স্টেডিয়ামে ৩ অক্টোবর ২০২১-এ অনুষ্ঠিত হয়েছিল।   মন্তব্য   তথ্যসূত্র   বহিঃসংযোগ    ডুরান্ড কাপ ওয়েবসাইট  বিষয়শ্রেণী:ডুরান্ড কাপ বিষয়শ্রেণী:ভারতে ফুটবল বিষয়শ্রেণী:এশিয়ায় ফুটবল বিষয়শ্রেণী:২০২১-২২ ভারতীয় ফুটবল
আমির কুরকুমাস কমপ্লেক্স মধ্যযুগীয় কায়রো, মিশরের সিটি অফ ডেথ-এ অবস্থিত একটি কমপ্লেক্স।আমির কুরকুমাস কমপ্লেক্স, Egyptopia বর্তমানে এটি জীর্ণ অবস্থায় রয়েছে। এটি একটি মামলুক সমাধি স্থাপনার উদাহরণ যেখানে একটি গম্বুজযুক্ত সমাধি কক্ষ, একটি মাদ্রাসা, একটি সাবিল, একটি বিশাল দরজা এবং একটি মিনার রয়েছে। ২০০০ সাল পর্যন্ত এই কমপ্লেক্সটি নিয়ে স্থায়ী কার্যক্রমের ফলে একটি সংরক্ষিত পুরাকীর্তি এলাকা গঠিত হয়, যার মধ্যে সুলতান ইনালের সমাধি কমপ্লেক্সও অন্তর্ভুক্ত।   সংক্ষিপ্ত বিবরণ  কানসুহের সমাধির প্রায় ২০০ মিটার দক্ষিণে এই কমপ্লেক্স অবস্থিত, যাতে দুটি মাজার একত্রে বিদ্যমান। দুটি মাজারের মধ্যে উত্তরের মাজারটি সুলতান ইনাল-এর মাজার। এটি ১৪৫০–১৪৫৬ সালের মধ্যে নির্মিত। বর্তমানে এটি জীর্ণ অবস্থায় রয়েছে। এটি একটি মামলুক সমাধি স্থাপনার উদাহরণ যেখানে একটি গম্বুজযুক্ত সমাধি কক্ষ, একটি মাদ্রাসা, একটি সাবিল, একটি বিশাল দরজা এবং একটি মিনার রয়েছে। কমপ্লেক্সটিতে একটি খানকাহ অর্থাৎ এখানে সূফি দরবেশদের মঠও রয়েছে। ইনাল সুলতান বারকুক-এর একজন দাস ছিলেন এবং তিনি পড়তে বা লিখতে পারতেন না। তিনি ১৪৫৩ থেকে ১৪৬০ সাল পর্যন্ত শাসন করেন এবং তার শিক্ষার অভাব ছাড়া অন্য কোনো বিশেষ ত্রুটি ছিল না বলে মনে করা হয়। ইনালের সমাধির সঙ্গে সংযুক্ত রয়েছে কুরকুমাসের সমাধি, যা ১৫০৭ সালে নির্মিত। এটি আরও শৈল্পিকভাবে নির্মিত এবং ইনালের মাজারের চেয়ে ভালো অবস্থায় রয়েছে।   পোলিশ-মিশরীয় পুনরুদ্ধার কাজ  ১৯৭২ সালে ইসলামি স্থাপত্যের নিদর্শন পুনরুদ্ধারের জন্য পোলিশ-মিশরীয় দল গঠিত হয়। এটি বিভিন্ন প্রতিষ্ঠানের বিশেষজ্ঞদের নিয়ে গঠিত ছিল। এর মধ্যে ছিল পোলিশ সেন্টার ফর মেডিটেরেনিয়ান আর্কিওলজি, ওয়ারশ ইউনিভার্সিটি এবং পোলিশ একাডেমি অফ সায়েন্সেস-এর ইনস্টিটিউট অফ মেডিটেরেনিয়ান অ্যান্ড ওরিয়েন্টাল কালচার। "এই প্রকল্পের অধীনে কবরকক্ষ ও ভিত্তির প্রত্নতাত্ত্বিক খনন, নৃতাত্ত্বিক গবেষণা, স্থাপত্য ও সংরক্ষণ কার্যক্রম এবং ঐতিহাসিক গবেষণা পরিচালিত হয়, যেমন কুরকুমাসের ১৬শ শতকের অনুদানের দলিল (হুজ্জা) নিয়ে এই প্রকল্পের অধীনে গবেষণা পরিচালিত হয়।" ২০০০ সাল পর্যন্ত স্থায়ী এই কার্যক্রমের ফলে একটি সংরক্ষিত পুরাকীর্তি এলাকা গঠিত হয়, যার মধ্যে সুলতান ইনালের সমাধি কমপ্লেক্সও অন্তর্ভুক্ত।   কুরকুমাস  কুরকুমাস ছিলেন একজন সেনাপ্রধান। মৃত্যুর সময় তিনি ছিলেন গ্র্যান্ড আমির। ১৫১০ সালে তার মৃত্যু হয়। ইবন ইয়াস তার জানাজার বর্ণনা দেন, যেখানে চারজন কাদি (বিচারক) উপস্থিত ছিলেন। তিনি আশরাফ কাইতবে-এর প্রাক্তন মামলুক ছিলেন এবং ঐ সুলতানের দ্বারা মুক্তি লাভ করেন। এরপর তিনি পদোন্নতি লাভ করতে শুরু করেন। তিনি দ্বিতীয় অশ্বারোহীর দায়িত্ব থেকে ধাপে ধাপে উন্নীত হন। তিনি হাজার জনের কমান্ডার ও রক্ষীবাহিনীর প্রধান ছিলেন।  যখন তুমানবায় সিরিয়ার সুলতান হিসেবে ঘোষিত হন, তখন তিনি আলেপ্পো প্রদেশের গভর্নর হন।   তথ্যসূত্র   বিষয়শ্রেণী:১৫শ শতাব্দীতে মামলুক সালতানাতে প্রতিষ্ঠিত বিষয়শ্রেণী:কায়রোর পর্যটক আকর্ষণস্থল বিষয়শ্রেণী:কায়রোর ভবন ও স্থাপনা বিষয়শ্রেণী:মধ্যযুগের কায়রো বিষয়শ্রেণী:১৪৫৬-এ প্রতিষ্ঠিত বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
রাহিম স্টার্লিং ইংল্যান্ডের একজন পেশাদার ফুটবলার। তিনি উইঙ্গার ও এটাকিং মিডফিল্ডার হিসেবে খেলছে। তিনি প্রিমিয়ার লিগ ক্লাব চেলসি এবং ইংল্যান্ড জাতীয় দলের হয়ে খেলছেন।   শৈশব  স্টার্লিং জ্যামাইকায় জন্মগ্রহণ করেন। তার ছেলেবেলা সেখানেই কেটেছিল। ৫ বছর বয়সে সে মা'র সাথে যুক্তরাজ্যে চলে আসে। তার ৯ বছসে বাবা জ্যামাইকায় খুন হন।   ক্রীড়াজীবন    লিভারপুল  ২০১০ সালে রাহিম স্টার্লিং কুইন্স পার্ক রেঞ্জার্স থেকে ৫ মিলিয়ন পাউন্ডের বিনিময় লিভারপুলে যোগ দেয়। ২০১০ সালের ১ আগস্ট লিভারপুলের হয়ে অভিষেক হয়। লিভারপুল যুবদলের হয়ে হাইবারনিয়ানের বিপক্ষে প্রথম গোল করেন।  ২০১২ সালের ২৪ মার্চ লিভারপুল মূল দলের হয়ে অভিষেক হয়। সেই সময় টার বয়স ছিলো ১৭ বছর ১০৭ দিন।   ম্যানচেস্টার সিটি  ১২ জুলাই ২০১৫ সালে ৪৪ মিলিয়ন পাউন্ডের বিনিময়ে ম্যানচেস্টার সিটিতে যোগ দেন। ম্যানচেস্টার সিটির সাথে ৫ বছরের চুক্তি করেন তিনি।   চেলসি    তথ্যসূত্র   ১. "History boys: Dalglish to get teenage kicks in Prague with Liverpool starlet Sterling". Daily Mail. London. 16 February 2011. Retrieved 22 April 2011.  ২. "Revealed: August's Player of the Month". Liverpool F.C. Retrieved 2015-10-21.  ৩. "Sterling, Raheem". National Football Teams. Retrieved 12 November 2016.   বহিঃসংযোগ   Raheem Sterling profile  at the official Manchester City F.C. website  Raheem Sterling profile at the official Football Association website  Raheem Sterling career statistics at Soccerbase  বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ফুটবল উইঙ্গার বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:গোল্ডেন বয় বিজয়ী বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইংরেজ খ্রিস্টান বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
আবুধাবি মল হল সংযুক্ত আরব আমিরাতের কেন্দ্রীয় আবুধাবিতে অবস্থিত একটি বিপণিবিতান। এটি ১৫ মে ২০০১ সালে খোলা হয়েছিল এবং এতে ২০০ টিরও বেশি দোকান, ফুড কোর্ট ও সিনেমা হল রয়েছে। মলটি বিচ রোটানা হোটেলের পাশে অবস্থিত, হোটেল থেকে সরাসরি অভ্যন্তরীণ প্রবেশপথ রয়েছে।  ২০১৭ সালের জানুয়ারিতে, ফোর্বস আবুধাবি মলকে আবুধাবির দ্বিতীয় সেরা বিপণিবিতান হিসেবে স্বীকৃতি দেয়।    আরো দেখুন    সংযুক্ত আরব আমিরাতের বিপণিবিতানের তালিকা   তথ্যসূত্র    বাহ্যিক লিঙ্কগুলি    অফিসিয়াল ওয়েবসাইট  আবুধাবি এবং সংযুক্ত আরব আমিরাতের শপিং মল - শপিং মল এবং সুযোগ-সুবিধার সংক্ষিপ্ত বিবরণ।  আবুধাবির শপিং মল এবং কেন্দ্রগুলি  – দশটি ইয়েলো পেজ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:আবুধাবির বিপণিবিতান বিষয়শ্রেণী:২০০১-এ প্রতিষ্ঠিত বিপণিবিতান বিষয়শ্রেণী:২০০১-এ সংযুক্ত আরব আমিরাতে প্রতিষ্ঠিত
মিয়া ইউসুফ সালাহউদ্দিন (  ), যা ইউসুফ সল্লি নামে পরিচিত, তিনি একজন পাকিস্তানি সামাজিক ব্যক্তিত্ব,Party politics for Pakistan's poor Yousuf Salahuddin's interview on BBC News Published 3 Jan 2003, Retrieved 21 December 2018 জনহিতৈষী এবং লাহোরের প্রাক্তন রাজনীতিবিদ।Yousuf Salahuddin, listed on the official Pakistan government website as a former member of the Provincial Punjab Assembly of Pakistan Retrieved 21 December 2018   পরিবার  তিনি কবি ও সাহিত্যবিদ আল্লামা ইকবালের নাতি এবং বিচারপতি জাভেদ ইকবালের ভাতিজা। The old world charms of Mian Salli (Yousuf Salahuddin) on The Friday Times (newspaper) Published 25 July 2014, Retrieved 21 December 2018 তার পিতামহ দাদা মিয়া আমিরউদ্দিন ছিলেন লাহোরের প্রথম মুসলিম লর্ড মেয়র । সালাহউদ্দিন তাসির পরিবারের এক দূর সম্পর্কের আত্মীয়, সেখান থেকে পাঞ্জাবের প্রাক্তন গভর্নর সালমান তাসিরের প্রশংসা করেছিলেন।  তিনি পাকিস্তানের তৃতীয় গভর্নর জেনারেল মালিক গোলাম মুহাম্মদের সাথেও সম্পর্কিত, যিনি ১৯ ministry০ এর দশকের গোড়ার দিকে অর্থ মন্ত্রক থেকে পাকিস্তানের গভর্নর-জেনারেল হন । PAKISTAN: The New Dictatorship , TIME Magazine, 8 November 1954, Retrieved 21 December 2018   সামাজিক জীবন  লাহোরের ওয়াল্ড সিটিতে বারুদ খান নামে পরিচিত ১৭ শতাব্দীর মোগল ধাঁচের হাওলির বাসিন্দা, সালাহউদ্দিন তার বাসায় এবং অন্য কোথাও পার্টি, নৈশভোজ এবং পাচারের ব্যবস্থা করেছেন। সারা দেশের হাই-প্রোফাইল ব্যক্তিত্বদের অতিথি হিসাবে আমন্ত্রিত করা হয়।  তিনি নগরীর কলা ও সংস্কৃতি জগতে পরিচিত ব্যক্তিত্ব যিনি বাসন্ত উৎসব পুনরুদ্ধার এবং বিভিন্ন বাদ্যযন্ত্র, শৈল্পিক এবং কাব্য সমাবেশের আয়োজন করার জন্য কৃতিত্বপ্রাপ্ত; জনপ্রিয় বিনোদন ও সংগীত অনুষ্ঠান বিরসা: পিটিভিতে ঐতিহ্য পুনরুদ্ধারিত অনুষ্ঠানটি সালাহউদ্দিনের পরিচালনায় রয়েছে এবং বেশ কয়েকজন সংগীত শিল্পীদের অভিনয়ের জন্য আমন্ত্রণ জানিয়েছেন। Catching up with Yousuf Salahuddin The Express Tribune (newspaper), Published 23 June 2015, Retrieved 21 December 2018 পাকিস্তান টেলিভিশন কর্পোরেশন উৎপাদক ও পরিচালক উল্লিখিত মুঘল ধাঁচের ব্যবহার করেছেন হাভেলি এর বৃহৎ আকারের ঘিরা বিদেশে ( 'উর্দু ভাষায় হাভেলি সিহান') তাদের টিভি প্রোগ্রাম একটি লাইভ দর্শকদের জন্য সঙ্গীত কনসার্ট আলোজন করে ঐতিহ্যকে পুনরুজ্জীবিত করেন।  পাকিস্তানের একটি বড় ইংরেজি ভাষার সংবাদপত্রের মতে, ইউসুফ সালাহউদ্দিন পাকিস্তানের সাংস্কৃতিক ঐতিহ্যকে পুনরুজ্জীবিত ও প্রচারে গুরুত্বপূর্ণ ভূমিকা রেখে চলেছেন।    তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:পাঞ্জাবি ব্যক্তি বিষয়শ্রেণী:লাহোরের ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তানি বিনোদন শিল্পী বিষয়শ্রেণী:পাকিস্তানি জনহিতৈষী বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি বিষয়শ্রেণী:পাকিস্তান জাতীয় পরিষদের সদস্য
এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা না থাকায় দেয়া যাচ্ছেনা। বাংলা পরিষদ সম্প্রতি সকল রংয়ের বাংলা নামকরণে উদ্যোগী হয়েছে এবং বেশকিছু নামকরণ করেছে। তালিকাটি নতুন প্রবর্তিত নাম অনুসারে করা হয়েছে। নতুন প্রবর্তিত নামগুলোর পাশে ইংরেজি  নামটিও উল্লেখ করার চেষ্টা করা হয়েছে।  এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যারগুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে।  এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ।  অ  |}  আ  |}  ই-ঈ  |}  উ-ঊ  |}  ঋ  |}  এ-ঐ  |}  ও-ঔ  |} অ্যা  |}  আরও দেখুন রংয়ের তালিকা (ক-ন) রংয়ের তালিকা (প-য়)  বিষয়শ্রেণী:রং (বর্ণ) বিষয়শ্রেণী:বর্ণচ্ছটা বিষয়শ্রেণী:রঙের তালিকা
ডান|260x260পিক্সেল মেগান এলিজাবেথ ক্লার্ক একজন অস্ট্রেলীয় ভূতাত্ত্বিক ও ব্যবসায় প্রশাসক। তিনি অস্ট্রেলিয়ান সায়েন্টিফিক অ্যান্ড ইন্ডাস্ট্রিয়াল রিসার্চ অর্গানাইজেশন (সিএসআইআরও)-এর সাবেক পরিচালক এবং অস্ট্রেলিয়ান স্পেস এজেন্সির সাবেক প্রধান ছিলেন।   কর্মজীবন  ক্লার্ক খনির ভূতাত্ত্বিক হিসেবে কর্মজীবন শুরু করেন এবং পরবর্তীতে ওয়েস্টার্ন মাইনিং করপোরেশন-এ খনিজ অনুসন্ধান, খনি ভূতত্ত্ব, গবেষণা ও উন্নয়ন ব্যবস্থাপনা, ভেঞ্চার ক্যাপিটাল এবং প্রযুক্তিগত কৌশল উন্নয়নের মতো বিভিন্ন বিভাগে কাজ করেন। তিনি বোস্টনে অ্যাডভেন্ট ইন্টারন্যাশনাল-এর কর্পোরেট ভেঞ্চার ফান্ডেও কাজ করেন।  পরে তিনি রথচাইল্ড অ্যান্ড কো (অস্ট্রেলিয়া)-এর পরিচালক হন এবং ২০০৩ থেকে ২০০৮ সাল পর্যন্ত বিএইচপি-তে টেকনোলজির ভাইস প্রেসিডেন্ট এবং পরে স্বাস্থ্য, নিরাপত্তা, পরিবেশ, কমিউনিটি ও টেকসই উন্নয়নের ভাইস প্রেসিডেন্ট হিসেবে দায়িত্ব পালন করেন।  ক্লার্ক অস্ট্রেলিয়ার প্রধানমন্ত্রী কর্তৃক গঠিত বিজ্ঞান, প্রকৌশল ও উদ্ভাবন কাউন্সিল এবং ম্যানুফ্যাকচারিং টাস্কফোর্সের সদস্য ছিলেন। তিনি টেকসই কৃষি ও জলবায়ু পরিবর্তন কমিশনের একজন কমিশনার, অস্ট্রেলিয়ান অ্যাকাডেমি অফ টেকনোলজিক্যাল সায়েন্সেস অ্যান্ড ইঞ্জিনিয়ারিং-এর ফেলো এবং অস্ট্রেলিয়ান ইনস্টিটিউট অব কোম্পানি ডিরেক্টরস-এর ফেলো।  ২০০৯ সালে তিনি সিএসআইআরও-এর প্রধান নির্বাহী হিসেবে নিয়োগ পান, যা তাকে সংস্থাটির প্রথম নারী প্রধান নির্বাহী করে তোলে। তার নেতৃত্বে সিএসআইআরও ওয়্যারলেস গবেষণাসহ একাধিক নতুন উদ্যোগ গ্রহণ করে।  ২০১৪ সাল থেকে ক্লার্ক রিও টিন্টোর নন-এক্সিকিউটিভ ডিরেক্টর হিসেবে দায়িত্ব পালন করছেন। ২০১৬ সালের মে মাসে তিনি প্রতিষ্ঠানটির সাসটেইনেবিলিটি কমিটির চেয়ারম্যান হন এবং একই বছর রিমুনারেশন কমিটির সদস্য হন।  ২০২০ সালের মে মাসে ক্লার্ক রিও টিন্টোর বোর্ড সদস্য ছিলেন, যখন সংস্থাটি ইচ্ছাকৃতভাবে অস্ট্রেলিয়ার আদিবাসী পবিত্র স্থান জুকান গর্জ ধ্বংস করে—যেটি ছিল অস্ট্রেলিয়ার একমাত্র অভ্যন্তরীণ এলাকা যেখানে ৪৬,০০০ বছরেরও বেশি সময় ধরে মানুষের বসবাসের প্রমাণ পাওয়া গেছে। এই ঘটনার দশ মাস পর, ক্লার্ক স্বীকার করেন যে তিনি গভীর অনুশোচনা বোধ করেন এবং বলেন, "এই ব্যথা ও লজ্জার মাত্রা বোঝানোও কঠিন, এবং আমি ব্যক্তিগতভাবে গভীর লজ্জা অনুভব করছি।" রিও টিন্টোর বোর্ড জানায়, "জুকান গর্জের ঘটনা চলাকালে সাসটেইনেবিলিটি কমিটির চেয়ার হিসেবে ড. ক্লার্ক ওই ব্যর্থতার জন্য দায়ী—বিশেষ করে সামাজিক দায়িত্ব ও কমিউনিটি পারফরম্যান্স সংক্রান্ত ক্ষেত্রে।"  ২০১৮ সালের ১৪ মে ঘোষণা করা হয় যে, ক্লার্ক অস্ট্রেলিয়ান স্পেস এজেন্সির প্রধান হবেন। এর আগে ২০১৭ সালে তিনি অস্ট্রেলিয়ার মহাকাশ সক্ষমতা পর্যালোচনার দায়িত্বে ছিলেন।   পুরস্কার  ২০১৪ সালের কুইন্স জন্মদিন সম্মাননায় ক্লার্ককে অস্ট্রেলিয়ার সর্বোচ্চ বেসামরিক সম্মান অর্ডার অব অস্ট্রেলিয়ার "কম্প্যানিয়ন" (AC) খেতাবে ভূষিত করা হয়। তাকে এই খেতাব প্রদান করা হয় "বৈজ্ঞানিক গবেষণা ও উদ্ভাবনে অবদানের জন্য, কৌশলগত নেতৃত্বের মাধ্যমে বিজ্ঞান প্রশাসনে অবদানের জন্য, এবং প্রযুক্তিগত বিজ্ঞানের জন্য নীতিনির্ধারণে ভূমিকার জন্য"।   ব্যক্তিগত জীবন  ক্লার্কের স্বামী ট্রেন্ট হাচিনসন, যিনি কুইনস বিশ্ববিদ্যালয়ের স্নাতক।   তথ্যসূত্র    বহিঃসংযোগ      বিষয়শ্রেণী:১৯৫৮-এ জন্ম বিষয়শ্রেণী:পার্থ, পশ্চিম অস্ট্রেলিয়ার বিজ্ঞানী বিষয়শ্রেণী:পার্থের প্রেসবিটেরিয়ান লেডিস কলেজে শিক্ষিত ব্যক্তি বিষয়শ্রেণী:ওয়েস্টার্ন অস্ট্রেলিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রেলিয়ান একাডেমি অফ টেকনোলজিক্যাল সায়েন্সেস অ্যান্ড ইঞ্জিনিয়ারিং এর ফেলো
মার্টিন বিক্রমাসিংহে লোক জাদুঘর শ্রীলঙ্কার দক্ষিণ প্রদেশের কোগ্গালায় অবস্থিত। এই জাদুঘর লেখক মার্টিন বিক্রমাসিংহের নামে নামকরণ করা হয়, যাকে আধুনিক সিংহলী সাহিত্যের জনক হিসেবে বিবেচনা করা হত। জাদুঘর কমপ্লেক্সটিতে বিক্রমাসিংহের শৈশবের বাড়ি এবং একটি লোক জাদুঘর রয়েছে। এটি হলো বিক্রমাসিংহে, তার স্ত্রী এবং পরিবারের অন্যান্য সদস্যদের শেষ সমাধিস্থল।  বিক্রমাসিংহে আবাসস্থল বিক্রমাসিংহে কোগ্গালায় তাঁর পৈতৃক ভিটায় জন্মগ্রহণ করেন এবং শৈশবকাল সেখানে কাটান, এরপর প্রাপ্তবয়স্ক হলে তিনি কলম্বোতে বসতি স্থাপন করেন ও সাংবাদিক হিসেবে কাজ করেন। ১৯৪১ সালে আরএএফ কোগ্গালা প্রতিষ্ঠার সময় তাঁর বাড়িসহ কোগ্গালা গ্রামের একটি বড় অংশ দখল করে নেওয়া হয়। ১৯৬২ সালে সিরিমা বন্দারনায়েকের সরকার এটি বিক্রমাসিংহের কাছে ফিরিয়ে দেয়। বিক্রমাসিংহের আশা ছিল সেখানে একটি লোকজ সংগ্রহশালা ও একটি গ্রন্থাগার স্থাপন করা হবে।  লোক জাদুঘর ১৯৭৬ সালে তাঁর মৃত্যুর পর, সেই বছরই মার্টিন বিক্রমাসিংহে ট্রাস্ট গঠিত হয় তাঁর ব্যক্তিগত কাগজপত্র, সামগ্রী ও বই সংরক্ষণের উদ্দেশ্যে। ট্রাস্টটি লোকজ শিল্প ও নিদর্শনের সংগ্রহ শুরু করে। ১৯৮১ সালে লোকজ সংগ্রহশালাটি প্রতিষ্ঠিত হয়, যেখানে কোগ্গালায় তাঁর বাড়িটি একটি জাদুঘরে রূপান্তরিত হয় যা তাঁর জীবন ও কর্মকে নিবেদন করা হয়। স্থানীয় লোকজ জীবনের নিদর্শন সংরক্ষণের জন্য ট্রাস্টের ক্রমবর্ধমান সংগ্রহ রাখার উদ্দেশ্যে নতুন ভবন নির্মাণ করা হয়।  সমাধি thumbnail|মার্টিন বিক্রমাসিংহে  এই প্রাঙ্গণে অবস্থিত মার্টিন বিক্রমাসিংহে সমাধি, যেখানে বিক্রমাসিংহের ও তাঁর স্ত্রী প্রেমা বিক্রমাসিংহের অস্থি সমাহিত রয়েছে। এটি একটি ঘাসে ঢাকা টিলা, যা বাড়ির ডান দিকে অবস্থিত এবং এর ওপরে স্থাপন করা হয়েছে একটি পাথর যা কোগ্গালা রীফ থেকে সংগৃহীত, যেখানে তিনি শৈশবে বহু সময় কাটিয়েছিলেন।Martin Wickramasinghe Folk Museum  আরো দেখুন  হোরাগোল্লা বন্দরনায়েকে সমাধি  তথ্যসূত্র  বাহ্যিক সূত্র  Official website of Martin Wickramasinghe – www.martinwickramasinghe.info  Martin Wickramasinghe: Sri Lanka's literary luminary  LonelyPlanet: Martin Wickramasinghe Folk Art Museum  বিষয়শ্রেণী:১৯৮১-এ শ্রীলঙ্কায় প্রতিষ্ঠিত বিষয়শ্রেণী:১৯৮১-এ প্রতিষ্ঠিত জাদুঘর বিষয়শ্রেণী:গ্যাল জেলার জাদুঘর বিষয়শ্রেণী:Houses in Galle District বিষয়শ্রেণী:শ্রীলঙ্কার ইতিহাস জাদুঘর
ভিমের পান্টি নওগাঁ জেলার ধামইরহাট উপজেলায় অবস্থিত প্রাচীন একটি স্তম্ভ ও সংরক্ষিত পুরাকীর্তি। এটি উপজেলার জাহানপুর ইউনিয়নে অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   অবস্থান  নওগাঁ জেলা সদর থেকে ৬৭ কিলোমিটার দূরত্বে ধামইরহাট উপজেলায় অবস্থিত। ধামইরহাট উপজেলা থেকে দক্ষিণ-পূর্ব দিকে প্রায় ১০ কিলোমিটার দূরে উপজেলার একেবারে পূর্বপ্রান্তে জয়পুরহাট জেলার সীমানা ঘেঁষা ৬নং জাহানপুর ইউনিয়ন পরিষদ থেকে ১ কি.মি দক্ষিন দিকে মুকুন্দপুর-হরগৌরী এলাকায় ভিমের পান্টি অবস্থিত।  ইতিহাস ১৭শ শতকের কোন একসময় জাহানপুর ইউনিয়নের আশেপাশে বেশ কিছু মন্দির ও অন্য স্থাপনার অস্তিত্ত্ব পাওয়া গিয়েছিল। তবে সেগুলো কে বা কারা তৈরি করেছিলেন সে ব্যাপারে কোন সঠিক তথ্য পাওয়া যায় না। জনশ্রুতি অনুসারে, বীরেশ্বর-ব্রহ্মচারী নামক একজন সাধক এখানে এসে বসবাস শুরু করেন ও তিনি বেশ কয়েকটি ঢিবি পরিষ্কার করেন। অনেক স্থাপনাই বর্তমানে খুঁজে পাওয়া যায় না তবে ১৯৭৮ সালের দিকে একটি স্থানে কালো পাথরের তৈরি একটি মূর্তি পাওয়া যায়। বীরেশ্বর-ব্রহ্মচারী কোন একটি ঢিবির উপর ছোট আকারের ৪ টি মন্দির নির্মাণ করে উক্ত মূর্তিটি স্থাপন করেছিলেন বলে জানা যায়।  ঢিবির পাশেই একটি ভাঙা দেয়াল ছিল বলে ধারণা করা হয়। দেয়ালে উত্তরাংশে বর্তমানে ফসলি জমির মাঝে একটি কালো পাথরের লম্বা খন্ড হেলানোভাবে রয়েছে, সেটিই ভিমের পান্টি নামে পরিচিত।  ভিমের পান্টি সম্পর্কে স্থানীয় জনশ্রুতি হল, মহাভারতের ভীমের সাথে স্তম্ভটির সম্পর্ক আছে। ভীম রাতভর জমিতে হাল চাষ করতেন। সূর্য উঠার আগেই তার ফিরে যাওয়ার নিয়ম ছিল। কোন এক রাতে হাল চাষ দেরিতে শেষ হওয়ায়, তাড়াতাড়ি ফিরে যাওয়ার সময় ভীম হাতের পান্টিটি ফেলে যান। সেটিই বর্তমানের স্তম্ভ। ভীমের পান্টি কৈবর্ত রাজা ভীম দ্বারা দ্বাদশ শতাব্দীতে নির্মিত বলে ঐতিহাসিকদের মত।  অবকাঠামো ভিমের পান্টি পাথরের লম্বা খন্ডটি বীরেশ্বর-ব্রহ্মচারী ঢিবি থেকে দক্ষিণে ৮১ দূরত্বে অবস্থিত। ভিমের পান্টির আকৃতি অনেকটা প্রলম্বিত মোচার ন্যায়। মসৃণ এ খণ্ডটির ৩.৭৯ মিটার উঁচু ও গোড়ার দিকে এর ব্যাস ১.৮০ মিটার। পূর্বে এই খণ্ডটির মাথায় একটি পাখির মূর্তি বসানো ছিল। বজ্রপাতের ফলে মূর্তিটি উপর থেকে ভেঙে গিয়েছিল এবং স্তম্ভটি একদিকে একটু হেলে গিয়েছিল।  ভিমের পান্টির উপরের দিকে সংস্কৃত ভাষায় ২৮ লাইনের একটি লিপি খোদাই করা রয়েছে। প্রত্নতত্ত্ববিদগণদের মতে, পাল সাম্রাজ্যের নারায়ণ পালের মন্ত্রী ভটুগুরুভ(৮৯৬-৯৫০) এই পাথর খন্ডটি স্থাপন করেন।  বাংলাদেশ প্রত্নতত্ত্ব অধিদপ্তর পরবর্তীতে ভিমের পান্টির চারিদিকে ইট দিয়ে বাধিয়ে দিয়েছে।  তথ্যসূত্র  বিষয়শ্রেণী:নওগাঁ জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান বিষয়শ্রেণী:নওগাঁ জেলার দর্শনীয় স্থান